Omė
Omė (rus. Омь) – upė Rusijoje, Sibire, Novosibirsko ir Omsko srityse; Irtyšiaus dešinysis intakas. Prasideda Vasiuganės žemumoje, teka į vakarus per Barabos stepę. Įteka į Irtyšių Omske. Didžiausi intakai: Ičia, Kama, Tartasas (dešinieji). Upė užšąla nuo spalio iki balandžio ar gegužės. Omė laivuojama vidurupyje, nuo Kuibyševo iki Ust Tarkos prieplaukos (368 km). Prie upės įsikūrę miestai: Kuibyševas, Kalačinskas, Omskas.